*Specialist në Sektorin e Standardeve për Gjeoinformacionin, në Drejtorinë e GIS-it Kombëtar dhe Gjeoportalit, në Autoritetin Shtetëror për Informacionin Gjeohapësinor*

Në zbatim të ligjit nr. 7961, datë 12.07.1995, të Kodit të Punës së Republikës së Shqipërisë, të ndryshuar, ligjit nr. 72/2012 “Për Organizimin dhe Funksionimin e Infrastrukturës Kombëtare të Informacionit Gjeohapësinor në Republikën e Shqipërisë”, Vendimit nr. 147, datë 20.2.2013, të Këshillit të Ministrave, “Për miratimin e rregullores “Për organizimin dhe funksionimin e Autoritetit Shtetëror për Informacionin Gjeohapësinor”, të ndryshuar dhe Urdhrit të Kryeministrit nr. 65 datë 19.05.2023 “Për miratimin e strukturës dhe të organikës së Autoritetit Shtetëror për Informacionin Gjeohapësinor”, Autoriteti Shtetëror për Informacionin Gjeohapësinor shpall konkurimin për 1 (një) vend të lirë pune në pozicionin:

**Specialist në Sektorin e Standardeve për Gjeoinformacionin, në Drejtorinë e GIS-it Kombëtar dhe Gjeoportalit, në Autoritetin Shtetëror për Informacionin Gjeohapësinor**

**DETYRAT DHE PËRGJEGJËSITË E POZICIONIT PËRMBAJNË POR NUK KUFIZOHEN NË:**

1. (Detyrat kryesore paraqiten si rezultat i punës së kryer)
2. Merr pjesë në hartiminin e standardeve shtetërore dhe rregullat uniforme për secilën temë sipas standardeve europiane përkatëse.
3. Kontrollon ndërveprueshmërinë e grupeve dhe shërbimeve të të dhënave gjeohapësinore si dhe harton rregullat mbi realizimin e tyre.
4. Merr pjesë në përgatitjen e drafteve teknike të akteve në bashkëpunim me autoritetet përgjegjëse sipas problematikave ndërsektoriale.
5. Merr pjesë në grupet e punës për hartimin e rregullave që lidhen me krijimin, përditësimin, shkëmbimin, aksesimin dhe përdorimin e informacionit gjeohapësinor dhe shërbimeve që lidhen me të.
6. Është përgjegjës për krijimin dhe mirëmbajtjen e modeleve të të dhënave gjeohapësinore për temat e mirëmbajtura nga Autoriteti Shtetëror për Informacionin Gjeohapësinor në kuadër të ligjit nr. 72/2012.

**DETYRAT TEKNIKE**

1. Siguron përgatitjen e materialeve informuese për Përgjegjësin e Sektorit sipas rëndësisë dhe Drejtorin e Drejtorisë lidhur me realizimin e detyrave si dhe rast pas rasti për problematikat e hasura gjatë punës së tij.
2. Përgatit sipas udhëzimeve të Eprorit Direkt dokumenta teknike në bazë të detyrave kryesore.
3. Ndjek dhe mbështet stafet teknike të autoriteteve publike në zbatimin e standardeve shtetërore të gjeoinformacionit të miratuara.
4. Siguron kontrollin teknik për konformitetin e gjeoinformacionit që administrohet në ASIG sipas standardeve shtetërore të gjeoinformacionit të miratuara.
5. Përfaqësimin institucional dhe bashkëpunimin.
6. Përfaqëson institucionin vetëm në rastet me propozim të Drejtorit të Drejtorisë dhe miratimin e Drejtorit të Përgjithshëm.

**KËRKESA TË PËRGJITHSHME PËR KANDIDATËT**

*(Arsim/ përvoja në punë/ të tjera për kategorinë/ klasën/ grupin)*

*Arsimi: Diplomë “Master profesional” në Gjeodezi/ Gjeoinformatikë*

*Përvoja: Të ketë përvojë pune 1 vit në fushën përkatëse.*

*Tjetër:*

* Njohuri të gjëra të fushës, të metodave kërkimore që ndihmojnë në përgatitjen e raporteve bazike ose analitike.
* Aftësi për të integruar informacionin me politikat institucionale.
* Aftësi për të identifikuar dhe qartësuar çështje, për të dhënë mendime alternative të mbështetura në përvojën profesionale.
* Aftësi për të vlerësuar opsione politikash dhe për të parashikuar pasojat nga përzgjedhja e tyre.
* Aftësi të mira komunikimi, propozim dhe menaxhim projektesh si dhe aftësi të mira raportimi.
* Aftësi për të punuar në grup.
* Të njohë platformat e avancuara GIS, ArcGIS Desktop, ArcGIS Server, PostgresSQL, PostGIS, Enterprise Architect, Quantum GIS, Hale Data Harmonization.
* Të njohë kuadrin ligjor dhe nënligjor që lidhet me Infrastrukturën Kombëtare të Informacionit Gjeohapësinor dhe funksionimin ligjor të ASIG.
* Të njohë kërkesat e legjislacionit të BE- ë që lidhen me gjeoinformacionin në kuadrin e integrimit të vendit në BE.
* Të ketë njohuri të përgjithshme të legjislacionit shqiptar.

**PAGA PËR POZICIONIN ËSHTË NË KATEGORINË (IV-1)**

**PARAQITJA E DOKUMENTEVE:**

Kandidati duhet të dërgojë brenda datës 18.09.2023, në Autoritetin Shtetëror për Informacionin Gjeohapësinor në adresën: Rruga “Papa Gjon Pali II” Nd. 2, H. 3, 1010, Tiranë ose në adresën e e –mailit [info@asig.gov.al,](mailto:info@asig.gov.al,) këto dokumente:

* Kërkesë për aplikim
* CV
* Fotokopje të diplomës dhe listës së notave
* Fotokopje të librezës së punës
* Fotokopje të certifikatave të kualifikimit (nëse ka)
* Fotokopje të dëshmive të gjuhëve të huaja
* Vërtetimin e gjendjes gjyqësore
* Të paktën një letër rekomandimi
* Një numër telefoni si dhe adresën e plotë për t’u kontaktuar

Mosparaqitja e plotë dhe brenda afatit e dokumenteve sjell skualifikim të kandidatit.