*Specialist në Sektorin e Gjeoportalit Kombëtar, (Database Administrator) në Drejtorinë e GIS-it Kombëtar dhe Gjeoportalit, në Autoritetin Shtetëror për Informacionin Gjeohapësinor*

Në zbatim të ligjit nr. 7961, datë 12.07.1995, të Kodit të Punës së Republikës së Shqipërisë, të ndryshuar, ligjit nr. 72/2012 “Për Organizimin dhe Funksionimin e Infrastrukturës Kombëtare të Informacionit Gjeohapësinor në Republikën e Shqipërisë”, Vendimit nr. 147, datë 20.2.2013, të Këshillit të Ministrave, “Për miratimin e rregullores “Për organizimin dhe funksionimin e Autoritetit Shtetëror për Informacionin Gjeohapësinor”, të ndryshuar dhe Urdhrit të Kryeministrit nr. 65 datë 19.05.2023 “Për miratimin e strukturës dhe të organikës së Autoritetit Shtetëror për Informacionin Gjeohapësinor”, Autoriteti Shtetëror për Informacionin Gjeohapësinor shpall konkurimin për 1 (një) vend të lirë pune në pozicionin:

**Specialist në Sektorin e Gjeoportalit Kombëtar, (Database Administrator) në Drejtorinë e GIS-it Kombëtar dhe Gjeoportalit, në Autoritetin Shtetëror për Informacionin Gjeohapësinor**

**DETYRAT DHE PËRGJEGJËSITË E POZICIONIT PËRMBAJNË POR NUK KUFIZOHEN NË:**

*(Detyrat kryesore paraqiten si rezultat i punës së kryer)*

1. Merr pjesë në të gjitha punimet që lidhen me ndërtimin, mirëmbajtjen, aksesimin dhe funksionimin e Gjeoportalit Kombëtar.
2. Garanton aksesin e publikut dhe subjekteve të interesuara në përputhje me dispozitat e ligjit nr. 72/2012.
3. Merr pjesë në përgatitjen e akteve të nevojshme nënligjore që lidhen me përcaktimin e standardeve, rregullave, procedurave dhe dokumentimin në lidhje me fuksionimin e Gjeoportalit Kombëtar nga përvoja ndërkombëtare dhe situata brenda vendit.
4. Merr pjesë në hartimin e rregullave që lidhen me admimistrimin e bazave të të dhënave që ASIG administron.
5. Siguron fuksioninimin dhe përmirësimin e bazave të të dhënave duke zbatuar standarde kombetare dhe ndërkombëtare.
6. Merr pjesë në mirëmbatjen, zhvillimin dhe backup-et të sistemeve software të Gjeoportalit Kombëtar dhe moduleve të sistemeve GIS dhe IT që lidhen me të.

**DETYRAT TEKNIKE**

1. Siguron përgatitjen e materialeve informuese për Përgjegjësin e Sektorit sipas rëndësisë dhe Drejtorin e Drejtorisë lidhur me realizimin e detyrave si dhe rast pas rasti për problematikat e hasura gjatë punës së tij.
2. Përgatit sipas udhëzimeve të Eprorit Direkt dokumenta teknike në bazë të detyrave kryesore.
3. Siguron ruajtjen e cilësisë, organizimit dhe zhvillon procese për automatizimit e të dhënave që ASIG administron. Realizon analiza dhe raporte mbi të dhënat tabelare dhe hapesinore të databazave.
4. Zhvillon dhe implementon rregulla, procedura dhe standarde për aksesin në bazën e të dhënave.
5. Siguron integritetin dhe saktësinë e bazës së të dhënave, raporton incidentet.
6. Përfaqësimin institucional dhe bashkëpunimin.
7. Përfaqëson institucionin vetëm në rastet me propozim të Drejtorit të Drejtorisë dhe miratimin e Drejtorit të Përgjithshëm.

**KËRKESA TË PËRGJITHSHME PËR KANDIDATËT**

*(Arsim/ përvoja në punë/ të tjera për kategorinë/ klasën/ grupin)*

*Arsimi: Diplomë “Master profesional” në në Teknollogji Informacioni /Informatike/Inxhieneri Informatike/Informatike Ekonomike.*

*Përvoja: Të ketë përvojë pune 1 vit në fushën përkatëse.*

*Tjetër:*

* Të ketë përvojë në administrimin e bazave të të dhënave.
* Të ketë njohuri në SQL Server, mySQL, Oracle, PostGRES.
* Të ketë përvojë në gjuhë programimi R (kjo është për analiza statistikore) ose Python.
* Të njohë platformat ETL (Extraction, Transform & Load) FME, HALE, Enterprise Architect.
* Të njohë kuadrin ligjor dhe nënligjor që lidhet me Infrastrukturën Kombëtare të Informacionit Gjeohapësinor dhe komunikimit elektronik.
* Të njohë kërkesat e legjislacionit të BE- ë që lidhen me gjeoinformacionin në kuadrin e integrimit të vendit në BE.
* Të njohë mirë gjuhën angleze, edhe njohja e gjuhëve të tjera është priorite

**PAGA PËR POZICIONIN ËSHTË NË KATEGORINË (IV-1)**

**PARAQITJA E DOKUMENTEVE:**

Kandidati duhet të dërgojë brenda datës 18.09.2023, në Autoritetin Shtetëror për Informacionin Gjeohapësinor në adresën: Rruga “Papa Gjon Pali II” Nd. 2, H. 3, 1010, Tiranë ose në adresën e e –mailit [info@asig.gov.al,](mailto:info@asig.gov.al,) këto dokumente:

* Kërkesë për aplikim
* CV
* Fotokopje të diplomës dhe listës së notave.
* Fotokopje të librezës së punës.
* Fotokopje të certifikatave të kualifikimit (nëse ka).
* Fotokopje të dëshmive të gjuhëve të huaja.
* Vërtetimin e gjendjes gjyqësore.
* Të paktën një letër rekomandimi.
* Një numër telefoni si dhe adresën e plotë për t’u kontaktuar.

Mosparaqitja e plotë dhe brenda afatit e dokumenteve sjell skualifikim të kandidatit.