*Specialist në Sektorin e Gjeoportalit Kombëtar, në Drejtorinë e GIS-it Kombëtar dhe Gjeoportalit, në Autoritetin Shtetëror për Informacionin Gjeohapësinor*

Në zbatim të ligjit nr. 7961, datë 12.07.1995, të Kodit të Punës së Republikës së Shqipërisë, të ndryshuar, ligjit nr. 72/2012 “Për Organizimin dhe Funksionimin e Infrastrukturës Kombëtare të Informacionit Gjeohapësinor në Republikën e Shqipërisë”, Vendimit nr. 147, datë 20.2.2013, të Këshillit të Ministrave, “Për miratimin e rregullores “Për organizimin dhe funksionimin e Autoritetit Shtetëror për Informacionin Gjeohapësinor”, të ndryshuar dhe Urdhrit të Kryeministrit nr. 65 datë 19.05.2023 “Për miratimin e strukturës dhe të organikës së Autoritetit Shtetëror për Informacionin Gjeohapësinor”, Autoriteti Shtetëror për Informacionin Gjeohapësinor shpall konkurimin për 1 (një) vend të lirë pune në pozicionin:

**Specialist në Sektorin e Gjeoportalit Kombëtar, në Drejtorinë e GIS-it Kombëtar dhe Gjeoportalit, në Autoritetin Shtetëror për Informacionin Gjeohapësinor**

**DETYRAT DHE PËRGJEGJËSITË E POZICIONIT PËRMBAJNË POR NUK KUFIZOHEN NË:**

*(Detyrat kryesore paraqiten si rezultat i punës së kryer)*

1. Përgjigjet për të gjitha punimet që lidhen me ndërtimin, mirëmbajtjen, aksesimin dhe funksionimin e Gjeoportalit Kombëtar.
2. Garanton aksesin e publikut dhe subjekteve të interesuara në përputhje me dispozitat e ligjit nr. 72/2012.
3. Merr pjesë në përgatitjen e akteve të nevojshme nënligjore që lidhen me përcaktimin e standardeve, rregullave, procedurave dhe dokumentimin në lidhje me fuksionimin e Gjeoportalit Kombëtar nga përvoja ndërkombëtare dhe situata brenda vendit.
4. Merr pjesë në hartimin e rregullave që lidhen me aksesin dhe përdorimin e informacionit gjeohapësinor dhe shërbimeve që lidhen me të.
5. Merr pjesë në zhvillimin, përmirësimin dhe mirëmbajtjen e sistemeve të Gjeoinformacionit Kombetar që ASIG adiministron.
6. Merr pjesë në dizenjimin, zhvillimin dhe mirembajtjen e sistemeve WebGIS, aplikacioneve mobile, API dhe platformave të ndërveprimit që ASIG administron.
7. Merr pjesë në mirëmbajtjen dhe zhvillimin e faqes zyrtare të Web-it ASIG.

**DETYRAT TEKNIKE**

1. Siguron përgatitjen e materialeve informuese për Përgjegjësin e Sektorit sipas rëndësisë dhe Drejtorin e Drejtorisë lidhur me realizimin e detyrave si dhe rast pas rasti për problematikat e hasura gjatë punës së tij.
2. Përgatit sipas udhëzimeve të Eprorit Direkt dokumenta teknike në bazë të detyrave kryesore.
3. Ndjek dizenjimin, zhvillimin dhe mirembajtjen e sistemeve WebGIS, aplikacioneve mobile, API dhe platformave të ndërveprimit që ASIG administron.
4. Përfaqësimin institucional dhe bashkëpunimin.
5. Përfaqëson institucionin vetëm në rastet me propozim të Drejtorit të Drejtorisë dhe miratimin e Drejtorit të Përgjithshëm.

**KËRKESA TË PËRGJITHSHME PËR KANDIDATËT**

*(Arsim/ përvoja në punë/ të tjera për kategorinë/ klasën/ grupin)*

*Arsimi: Diplomë “Master profesional” në Teknollogji Informacioni/Informatike/Inxhieneri Informatike/ Inxhieneri Informatike dhe Matematike/Informatike Ekonomike /Gjeoinformatike.*

*Përvoja: Të ketë përvojë pune 1 vit në fushën përkatëse.*

*Tjetër:*

* Të ketë përvojë në zhvillimin e sistemeve GIS, zhvillimin e platformave dhe aplikacioneve të bazuara në GIS.
* Të njohë gjuhë kodimi JAVA Script/ Python ose gjuhë të tjera që përdoren në sistemet e gjeoinformacionit.
* Të njohë kuadrin ligjor dhe nënligjor që lidhet me Infrastrukturën Kombëtare të Informacionit Gjeohapësinor dhe komunikimit elektronik.
* Të njohë kërkesat e legjislacionit të BE- ë që lidhen me gjeoinformacionin në kuadrin e integrimit të vendit në BE.
* Të njohë platformat e avancuara, PostgresSQL, PostGIS, Openlayers, Geoext, Leaflet, Mapserver, Geoserver, Geo Explore, Mapbox.
* Të njohë mirë gjuhën angleze, edhe njohja e gjuhëve të tjera është prioritet.

**PAGA PËR POZICIONIN ËSHTË NË KATEGORINË (IV-1)**

**PARAQITJA E DOKUMENTEVE:**

Kandidati duhet të dërgojë brenda datës 18.09.2023, në Autoritetin Shtetëror për Informacionin Gjeohapësinor në adresën: Rruga “Papa Gjon Pali II” Nd. 2, H. 3, 1010, Tiranë ose në adresën e e –mailit [info@asig.gov.al,](mailto:info@asig.gov.al,) këto dokumente:

* Kërkesë për aplikim
* CV
* Fotokopje të diplomës dhe listës së notave.
* Fotokopje të librezës së punës.
* Fotokopje të certifikatave të kualifikimit (nëse ka).
* Fotokopje të dëshmive të gjuhëve të huaja.
* Vërtetimin e gjendjes gjyqësore.
* Të paktën një letër rekomandimi.
* Një numër telefoni si dhe adresën e plotë për t’u kontaktuar.

Mosparaqitja e plotë dhe brenda afatit e dokumenteve sjell skualifikim të kandidatit.