*Specialist në Sektorin e GIS-it Kombëtar, në Drejtorinë e GIS-it Kombëtar dhe Gjeoportalit, në Autoritetin Shtetëror për Informacionin Gjeohapësinor*

Në zbatim të ligjit nr. 7961, datë 12.07.1995, të Kodit të Punës së Republikës së Shqipërisë, të ndryshuar, ligjit nr. 72/2012 “Për Organizimin dhe Funksionimin e Infrastrukturës Kombëtare të Informacionit Gjeohapësinor në Republikën e Shqipërisë”, Vendimit nr. 147, datë 20.2.2013, të Këshillit të Ministrave, “Për miratimin e rregullores “Për organizimin dhe funksionimin e Autoritetit Shtetëror për Informacionin Gjeohapësinor”, të ndryshuar dhe Urdhrit të Kryeministrit nr. 65 datë 19.05.2023 “Për miratimin e strukturës dhe të organikës së Autoritetit Shtetëror për Informacionin Gjeohapësinor”, Autoriteti Shtetëror për Informacionin Gjeohapësinor shpall konkurimin për 1 (një) vend të lirë pune në pozicionin:

**Specialist në Sektorin e GIS-it Kombëtar, në Drejtorinë e GIS-it Kombëtar dhe Gjeoportalit, në Autoritetin Shtetëror për Informacionin Gjeohapësinor**

**DETYRAT DHE PËRGJEGJËSITË E POZICIONIT PËRMBAJNË POR NUK KUFIZOHEN NË:**

(Detyrat kryesore paraqiten si rezultat i punës së kryer)

1. Asiston dhe kontrollon të gjitha punimet që lidhen me ndërtimin, mirëmbajtjen, aksesimin dhe funksionimin e GIS-it Kombëtar.
2. Merr pjesë në përgatitjen dhe implementimin e standardeve mbi platformën dhe arkitekturën sipas së cilës do të funksionojë GIS-i Kombëtar duke pasur në konsideratë zhvillimet ndërkombëtare në këtë fushë.
3. Kryen integrimin në GIS-in Kombëtar të sistemeve të reja GIS të ndërtuara nga autoritetet e tjera publike për temat që parashikohen në pikën 2, të nenit 11, të ligjit nr. 72/2012.
4. Mban të përditësuar bazën e të dhënave të GIS-it Kombëtar dhe monitoron funksionimin e tij.
5. Administron informacionin gjeohapësinor që është pjesë e GIS-i Kombëtar, nëpërmjet Gjeoportalit Kombëtar.
6. Bën vlerësimin paraprak të nismave që paraqesin autoritetet publike pranë ASIG për ndërtimin e sistemeve GIS me temat e parashikuara në pikën 2, të nenit 11, të ligjit nr. 72/2012.
7. Organizon mbrojtjen e informacionit që përmban GIS-i Kombëtar, nga çdo lloj aksesi i pa autorizuar.
8. Asiston dhe kontrollon institucione të tjera, në bazë të urdhrit të Eprorit Direkt, në ndërtimin e sistemeve GIS duke i’ u përmbajtur kuadrit ligjor në fuqi dhe akteve nënligjore të dala në zbatim të këtij kuadri ligjor.
9. Asiston dhe kontrollon, me urdhër të Eprorit Direkt, institucionet përgjegjëse në krijimin, mirëmbajtjen dhe përditësimin e metadatave të të dhënave gjeohapësinore në bazë të ligjit nr. 72/2012.

**DETYRAT TEKNIKE**

1. Siguron përgatitjen e materialeve informuese për Përgjegjësin e Sektorit sipas rëndësisë dhe Drejtorin e Drejtorisë lidhur me realizimin e detyrave si dhe rast pas rasti për problematikat e hasura gjatë punës së tij.
2. Përgatit sipas udhëzimeve të Eprorit Direkt dokumenta teknike në bazë të detyrave kryesore.
3. Ndjek dhe mbështet stafet teknike të autoriteteve publike në kuadër të ngritjes dhe mirëmbajtjes së sistemit të GIS-it Kombëtar.
4. Siguron kontrollin teknik të temave të gjeoinformacionit dhe shërbimeve të rrjetit për tu bërë pjesë e GIS- it Kombëtar.
5. Përfaqësimin institucional dhe bashkëpunimin.
6. Përfaqëson institucionin vetëm në rastet me propozim të Drejtorit të Drejtorisë dhe miratimin e Drejtorit të Përgjithshëm.

**KËRKESA TË PËRGJITHSHME PËR KANDIDATËT**

*(Arsim/ përvoja në punë/ të tjera për kategorinë/ klasën/ grupin)*

*Arsimi: Diplomë “Master profesional” në Gjeodezi/ Gjeoinformatikë*

*Përvoja: Të ketë përvojë pune 1 vit në fushën përkatëse.*

*Tjetër:*

* Njohuri të gjëra të fushës, të metodave kërkimore që ndihmojnë në përgatitjen e raporteve bazike ose analitike.
* Aftësi për të integruar informacionin me politikat institucionale.
* Aftësi për të identifikuar dhe qartësuar çështje, për të dhënë mendime alternative të mbështetura në përvojën profesionale.
* Aftësi për të vlerësuar opsione politikash dhe për të parashikuar pasojat nga përzgjedhja e tyre.
* Aftësi të mira komunikimi, propozim dhe menaxhim projektesh si dhe aftësi të mira raportimi.
* Aftësi për të punuar në grup.
* Të njohë kuadrin ligjor dhe nënligjor që lidhet me Infrastrukturën Kombëtare të Informacionit Gjeohapësinor dhe komunikimit elektronik.
* Të ketë eksperiencë në organizimin e seminareve/workshop- eve në sektorin që mbulon ASIG.
* Të njohë kërkesat e legjislacionit të BE- ë që lidhen me gjeoinformacionin në kuadrin e integrimit të vendit në BE.
* Të ketë eksperiencë në administrimin e sistemeve GIS dhe WEBGIS.
* Të njohë platformat e avancuara Quantum Gis, ArcGIS Desktop, ArcGIS Server, PostgresSQL, PostGIS, Openlayers, Mapserver, Geoserver, Geonetwork, Hale Data Harmonization.
* Të njohë mirë gjuhën angleze, edhe njohja e gjuhëve të tjera është prioritet.

**PAGA PËR POZICIONIN ËSHTË NË KATEGORINË (IV-1)**

**PARAQITJA E DOKUMENTEVE:**

Kandidati duhet të dërgojë brenda datës 18.09.2023, në Autoritetin Shtetëror për Informacionin Gjeohapësinor në adresën: Rruga “Papa Gjon Pali II” Nd. 2, H. 3, 1010, Tiranë ose në adresën e e –mailit [info@asig.gov.al,](mailto:info@asig.gov.al,) këto dokumente:

* Kërkesë për aplikim
* CV
* Fotokopje të diplomës dhe listës së notave
* Fotokopje të librezës së punës
* Fotokopje të certifikatave të kualifikimit (nëse ka)
* Fotokopje të dëshmive të gjuhëve të huaja
* Vërtetimin e gjendjes gjyqësore
* Të paktën një letër rekomandimi
* Një numër telefoni si dhe adresën e plotë për t’u kontaktuar

Mosparaqitja e plotë dhe brenda afatit e dokumenteve sjell skualifikim të kandidatit.